PAZUDIS!!!
Jaunākās ziņas. Pēc vairākām gaidīšanas dienām
kruīza kuģis ar vismaz 21 koronavīrusa slimnieku beidzot ir ostā.
Visiem būs jāievēro karantīna.
Vašingtonas štatā šodien ir pieci jauni nāves gadījumi.
Visi saistīti ar pansionātiem un ilgtermiņa aprūpes iestādēm.
Pēc CDC datiem,
valstī ir vairāk nekā 420 apstiprinātu gadījumu...
Ņujorkas štatā tiek veidota ierobežošanas zona,
un arvien vairāk skolu visā valstī sūta skolēnus mājās...
Aleksa šo dienu velta sev.
Mēs zinām par viņas apgalvojumiem Miča Keslera piemiņas pasākumā.
Mēs zinām arī to, ka tie tika nofilmēti slepeni
un bez atļaujas.
Esam sadzirdējuši sabiedrības sašutumu un novērtējam jūsu bažas
par Aleksas kolēģiem, ar kuriem viņa ir bijusi saskarē
pēc atgriešanās no Itālijas.
UBA to izmeklēs.
STRAUMĒJAM NO 11.03.2020.
Ja varēsim piesaistīt skatītājus,
es jums saku: šis pasākums būs satriecošs.
Šī pasākuma galvenā jēga ir piesaistīt skatītājus,
dabūt abonentus.
Vai zinām, cik tas izmaksātu, ja mēs atliktu?
-Apžēliņ! -Mēs neatliksim.
Šis ir atklāšanas pasākums, un mēs atklājam rīt.
Es jautāju, cik tas izmaksātu, ja visu atklāšanu atliktu.
Ja tiešām gribat tos skaitļus, mums būs...
Vispār vai varat uz brīdi atstāt mūs ar Sibilu divatā?
Mēs neatliksim šo pasākumu. Neatliksim.
Korij, mēs redzam aisbergu.
Tā nav drosme - stūrēt kuģi tieši tam virsū.
Mēs neesam Titāniks, Sibila.
Neesam laineris, kas šķērso Atlantijas okeānu.
Mēs esam kosmosa kuģis ceļā uz Mēnesi.
Mēs esam Apollo 13,
ja viņi nebūtu žēlojušies Hjūstonai, bet nolaidušies uz tā sasodītā Mēness.
Vai tev nešķiet, ka drīzāk esi Ikars nekā Toms Henkss?
Mums būs Toms Henkss.
Kāpēc lai mēs atceltu to pasākumu? Gribi, lai izgāžos?
Nē. Protams, ne.
Es tikai domāju, ka tu izgāzīsies.
Diemžēl izskatās, ka tirgus domā tāpat.
-Viss tirgus ir lejā. -Ne tik daudz kā mēs.
Mūsu akcijas milzu apjomos izpārdod, lai atpirktu lētāk. Bet es tevi atbalstu.
Tad vienkārši ļauj man to pacelt gaisā!
Ja atliksim atklāšanu, ja atliksim atklāšanas pasākumu,
kas zina, kad atkal būs tāda iespēja?
Es tev ko pajautāšu.
Vai runa ir par straumēšanas pakalpojumu?
Vai runa ir par tevi?
Tas ir viens un tas pats.
-Tu aizej? -Man vispār nevajadzēja nākt šurp.
Es negribu saslimt
tāpēc vien, ka mūsu slavenā feministiskā rīta raidījuma vadītāja
nav spējusi atturēties no sliktā puikas.
Es nevainoju tevi. Tu nezināji.
Vai zinām visus, kas bijuši ar viņu saskarē?
Būtībā tie ir visi, kas veido manu raidījumu.
Visi gaida, lai zinātu, ko darīt.
Ja Aleksai Covid vispār ir,
kas - es gribu norādīt - ir statistiski mazticams.
Mums ir cilvēki, kas draud ar reklāmdevēju boikotu.
Nezinu, ko lai visiem saku,
jo nav tā, ka viņai būtu jāatvainojas par kaut ko vienu.
Pēc sarunas ar Dagu
izskatās, ka Aleksa aizies pati.
Tāpēc...
Vispār vai varat visi uzgaidīt?
Čau, Aleks!
-Vai tava galva jūtas labāk? -Zini ko?
Paldies. Man vispār... Man ir labi. Esmu mājās.
Bet uzrādījās, ka man ir Covid.
Velns!
Sūti mūsējos mājās! Visus! Ej!
Stella? Vai dzirdēji, ko es teicu?
Man ļoti žēl. Tas ir šausmīgi. Vai varam lietas labā ko darīt?
Diez vai.
Bet vai man tas ir jāpaziņo?
Mums cilvēkiem jāpaziņo, ka viņi ir bijuši saskarē,
bet mēs neteiksim, ka tā biji tu.
Ceru, ka jutīsies labāk.
Un es arī...
Man jāiet, bet mums visiem vajag testus.
Noskaidrojiet, kādas ir iespējas.
Stella! Ei! Mums jāievēro darbinieku privātums.
GULTAS NEPAREIZĀ PUSE
Kas, ellē, var būt noticis?
Sveiki!
Sanākam kopā! Varam, lūdzu?
Paldies. Ātri!
Labi, jā. Paldies. Liels paldies.
Ātri. Paldies.
Paldies par pacietību. Jums vajadzētu būt aizsūtītam e-pastam...
-Kādam ir Covid? -Jā, diemžēl. Un mēs...
-Ak dievs! -Ai, velns parāvis!
Vai Covid ir kādam? Vai Covid ir Aleksai?
Mēs nedrīkstam izpaust ziņas par darbinieku veselību.
Aleksas šodien nebija.
-Bredlijas šodien nebija. -Tā nav Bredlija.
Viņai tiešām ir galvas trauma, vai viņu hospitalizēja Covid dēļ?
Vai arī viņa sasita galvu Covid dēļ?
Neticami, ka viņa tā izdarīja.
-Tas ir vieglprātīgi. -Nevis vieglprātīgi, bet ļaunprātīgi.
-Mēs tagad... -Vai neuzdodam dīvainus jautājumus?
Vai negribam zināt, vai Aleksai viss būs labi?
-Tu zināji? -Ko, lūdzu?
Draugi, draugi!
Redzu, ka emocijas ir spēcīgas, bet jūsu pašu drošības dēļ
un to drošības dēļ, kuri ar šo cilvēku nav bijuši saskarē,
es lūdzu jūs doties mājās.
Mēs vēl skaidri nezinām, kā tas tiek nodots tālāk.
Tie no jums, kas var strādāt attālināti, tā arī dariet!
-Ko tas nozīmē man? -Mēs izdomāsim.
Raidījumu mēs veidosim, bet visu atbilžu mums vēl nav.
Bet runa tiešām ir par jūsu veselību.
Tāpēc tagad
es lūdzu jūs uzreiz doties mājās un gaidīt turpmākos norādījumus.
Ei, Denjel! Panāc uz mirkli!
Dažas nākamās nedēļas TMS vadīsi tu.
No mājām. Vismaz sākumā.
-Nē, nevadīšu. Vai Aleksa ir atlaista? -Denjel, par to es nedrīkstu runāt.
Vai arī gaidīsim, līdz kāds nomirst?
Vispār es teikšu tā.
Ja Aleksa nebūtu skaista baltā sieviete...
Denjel, paskaties uz mani! Paskaties uz mani!
Es tevi redzu, Stella.
Es saprotu, ka gribi, lai tagad te sakopju,
tāpēc ka pārējie tevi ir piekāsuši.
Bet tagad man ir jārūpējas par savējiem.
Mans vectēvs ir pansionātā.
Viņš nav drošībā.
Man viņš no turienes jāizņem un jāved mājās pie manis.
Man jāatrod veids, kā tikt uz Losandželosu, nesaķerot to vīrusu.
Tas nozīmē - nekādas lidmašīnas, nekādas viesnīcas.
Vai spēj to iztēloties?
Un lai Dievs stāv man klāt - melnajam, kurš gulēs savā mašīnā.
Bet man tas ir jādara.
Mēs varam palīdzēt. Ļauj mums palīdzēt!
Bet man tevi vajag te.
Denjel, zinu, ka juties nenovērtēts, un tas nav labi.
Parādi mums, cik ļoti mēs kļūdījāmies!
Ja jūs to nesaprotat jau tagad, tad nesapratīsiet nekad.
Es neko jums vairs nemēģināšu pierādīt.
Nav runa par pierādīšanu. Tu biji Ķīnā. Izmanto šīs zināšanas!
Šis varētu būt viens no svarīgākajiem ziņu sižetiem mūžā.
Tu esi īstais cilvēks īstajā vietā.
-Cilvēkiem tagad vajag ziņas. -Jā. Šīs ir ziņas.
Visi nēsā ziņas sev līdzi.
Mēs esam tikai ziņas cilvēkiem, kam ir pārāk daudz laika.
Denjel, tu nevari tā aiziet. Tev ir līgums.
Tātad visi citi var darīt, ko vien grib,
bet man ir līgums?
Nu, vairs nav.
Es aizeju.
Un, starp citu, mans vectēvs domā, ka man ir gan odziņa.
Tu pateici!
-Vai Korijs jau zina par Aleksu? -Velns!
Vai pagarināsi izmēģinājuma periodu uz sešiem mēnešiem?
Varbūt uz sešiem gadiem, Glen?
-Kail, kas man šodien vēl ieplānots? -Pēdējais ir...
Paola... Atvaino, neprotu izrunāt uzvārdu. Pēc stundas.
-Kas? -Režisore. Pēc Aleksas lūguma.
Man nav laika Aleksas lūgumiem.
Atvainojies, paņem rullīti, noskaties un pasaki man, vai ir labs.
-Sapratu. -Paldies.
Korij, mēs esam izveidojuši ko īpašu,
bet zinājām, ka pārdot kārtējo straumētāju būs grūti.
-Ko tu gribi teikt, Glen? -Varbūt mums tas vairāk jāpopularizē.
Cilvēki tagad būs pielipuši pie ziņām. Ziņas nav UBA+.
-Sveika, Stella! -Kā iet?
Vai esi gatava ziņu uzbrukumam?
Jā. Vienmēr gatava.
ALEKSAI IR COVID
Esmu priecīgi satraukta par Plus. Jā.
-Labi. -Jā.
Varbūt mēs varētu parunāt par sadarbību pie dokumentālās sērijas.
Jā. Tā ir laba doma.
ZINĀJĀM, KA VIŅA BIJA ITĀLIJĀ, UN ĻĀVĀM NĀKT UZ DARBU
Sarīkosim drīzumā sapulci!
Glen, vai atstāsi mūs ar Stellu uz brīdi divatā? Paldies.
Jā.
IZNĪCINI ŠĪS ZĪMĪTES!
Un vai tu neaizvērtu durvis? Paldies.
Ak mans dievs!
Apžēliņ! Vai viņai viss kārtībā?
Nezinu. Tā šķiet.
Viņa izklausījās normāli.
Ak dievs! Ja nu kāds sev ir izracis kapu...
-Viņa ir izrakusi trīskāršu. -Lai pietiek vietas mums.
-Jā. Un es... Ko? -Stella...
-Vai neesi par tuvu? -Ko?
Vai neesi par tuvu? Tagad?
-Ak dievs! Velns! Sasodīts! -Es zinu. Nezinu.
Tā ir labāk.
Labi. Laikam mums jāizmet vēl viens paziņojums
un jāpāriet pie trešās versijas par to, kā Aleksa mūs piečakarē vēlreiz.
Kurš vēl zina?
Mija zina. Personāldaļa zina.
-Labi. -Jā.
Mēs veiksim to...
kontaktpersonu noteikšanu, lai kas tas arī nebūtu.
-Vai mēs to darām? -Es nezinu!
Nezinu. Kas ir kontaktpersonu noteikšana?
Kurš, ellē, zina, kas tas ir? Es ne!
Es visu mēģinu izdarīt pati. Neviens neko nezina.
Stella, mums jāpatur šīs ziņas pie sevis, cik ilgi vien iespējams.
Jā. Labi.
Es pateicu darbiniekiem, ka mums ir pozitīvs gadījums.
Visi izdarīja secinājumus. Visa pasaule izdarīs secinājumus.
Saprātīgas šaubas.
Viņa atgriezās no Itālijas pirms gandrīz 14 dienām?
Ja viņa to saķēra tur... Neapdomīga muļķe.
Bet, ja saķēra te, tad viņa ir
neveiksmīga sērojoša sieviete, kas pelna mūsu līdzjūtību.
Velns! Velns!
Ko?
Ak dievs!
Velns!
Tā.
Ak dievs!
Tā. Gērij!
Labdien, Līvijas kundze!
Gērij? Gērij, kā te nokļuva mans suns? Kur viņš bija?
Viņu atveda Čārlijs Bleks.
Bija paņēmis pie sevis, kad jūs aizveda uz slimnīcu.
Vai jūtaties labi?
Es jūtos labi. Labāk. Paldies.
LORA PĪTERSENA MOBILAIS
LORA PĪTERSENA NEATBILDĒTS ZVANS
Bet tas ir gatavs palaišanai, ja?
Pirmajā dienā nedrīkst būt nekādu pārrāvumu.
Jā, labi. Ar pārējo varam tikt skaidrībā vēlāk.
Šovakar vairs nebūšu. Zvani man, ja kas atgadās.
Labi.
Te dr. Bocs. Kā jūties, Aleks?
Vienkārši šausmīgi. Es jūtos šausmīgi un nesaprotu, kas tas ir.
Domāju, ka man jābrauc uz slimnīcu.
Vai tev ir grūti elpot?
Nē, it kā nav.
Tā - it kā nav vai nav?
-Nav. -Tad tev jāpaliek mājās.
Es burtiski degu no iekšienes.
Tailenols.
Un elpošanai dabū spirometru! Tas palīdzēs saprast.
Bet, ja vari paelpot, uz slimnīcu nebrauc!
Tā tu tikai pakļausi riskam citus.
Zāļu vēl nav.
Neviens tev palīdzēt īsti nevar,
ja vien nav mākslīgi jāelpina un jāventilē.
Bet tas ir jāatstāj cilvēkiem, kam to vajag.
Mamm?
Tu zini, ka piezvanīji Čipam, vai ne?
Zinu.
Aleks, es dzirdēju.
Es miršu.
Tu nemirsi.
Tu to nezini.
Un es negribu būt viena.
Labi. Parunāsimies!
Man vajadzētu gulēt. Bet es nevaru.
Un es nevaru. Runāt ir... pārāk grūti.
Tad varam nerunāt.
Noliec telefonu uz spilvena vai kaut kur blakus, un...
mēs varam zvanu nepārtraukt.
Tiešām?
Tiešām.
ČIPS FACETIME VIDEO
Es redzu.
Ak dievs!
Čau!
Es nezinu, vai es to izturēšu, Čip.
Es tiešām nezinu, vai es to izturēšu.
Jā, vienkārši...
Tev vajag uz kaut ko koncentrēties, ja? Vai vari koncentrēties uz ko citu?
Vai koncentrēties uz to, ka man deg acis, vai to, ka mani izslēdz?
Nekā cita man nav.
Aleks, ja es tevi neizslēdzu,
tad tev ir vismaz iespēja ar visiem pārējiem.
Vai mani atlaida?
Vai drīkst atlaist cilvēku, kam ir Covid?
Nu, ja esmu visus inficējusi...
Ak dievs! Kas es vispār esmu?
Aleks, pa to ceļu neej, ja?
Tiešām - tā tu aiziesi līdz iedzimtajam grēkam.
Klau, vienkārši aizver acis!
Nē.
Būs labi.
Nedomāju, ka spēšu aizvērt acis, bet mēģināšu.
Mēģināt ir viss, ko varam.
Es nekur neiešu.
Esmu tepat.
Jā, es zinu. Es...
Detektīv Grānt, es to saprotu.
Bet vai pirmās 48 stundas nav vissvarīgākās?
Protams, tā būtu labāk.
Jā, pēc dažām dienām pēdas var zust,
bet viņš ir cilvēks, nevis statistika.
Vēl ne. Paldies par jūsu laiku.
...pietiekami skaļi, skaidri vai bieži,
visas valstis šīs pandēmijas gaitu vēl var mainīt.
Dažām valstīm trūkst spēju.
Dažām valstīm trūkst resursu.
Dažām valstīm trūkst apņēmības.
Šīs bija jaunākās ziņas trešdienā, 2020. gada 11. martā.
Nekad nebiju domājis, ka man kas tāds būs jāsaka.
"PVO ir izsludinājusi pandēmiju."
Un šodien beidzot darbu sāk UBA+.
Visi iecienītie raidījumi un zvaigznes - jauni un klasika -
būs pieejami, sākot no 20.00 pēc Austrumu un 17.00 pēc Klusā okeāna laika.
Varēsiet straumēt visu...
HEL LŪDZU, LŪDZU, LŪDZU
TIKAI UZRAKSTI, KA TEV VISS KĀRTĪBĀ, UN LIKŠU TEVI MIERĀ.
VIESNĪCA ARCHER GRAY ŅUJORKA
Korij, man ar tevi jāparunā.
-Ak dievs! -Atvaino! Atvaino!
Gribi, lai paceļu rokas?
Nē, gribu ierosināt raidījumu ar šo stulbo lakatu uz sejas.
-Vai nevaram citā laikā? -Tas ir diezgan steidzami.
Man tagad ir daudz steidzamu darīšanu, vecīt.
Nav instrukcijas par to,
kas man būtu jādara pandēmijas laikā.
Neviens nezina, kas notiek un kā tikt galā.
Par to tas raidījums ir.
Labi. Kas? Kāds ir raidījums?
Redzi, dažiem simtiem ir Covid. Daudz vairāk cilvēku ar to saslims.
Kas nobiedētai nācijai varētu būt pamācošāk vai mierinošāk
par skatīšanos, kā Aleksa tiek tam cauri?
Ja nu viņa netiek tam cauri?
Korij, viņa tiks tam cauri.
Tātad jebkurā gadījumā sēriju skaits ir ierobežots?
Viņa ir slima. Tas jādara tagad.
Un zini ko?
Tas jau ir politizēts, un Aleksa patīk visiem.
Aleksa lielā mērā ir persona non grata, Čip.
Nē, nē. Aleksa ir parasts cilvēks.
Ne vienmēr viņa rīkojas pareizi, bet sirdī viņa ir labs cilvēks.
Un viņa grib rīkoties pareizi, pirms viss ir beidzies.
Nu kas varētu būt saprotamāks par to?
Tas to padara reālu. Kādam, ko viņi pazīst, ir Covid.
Vienkārši iedod viņai šovakar stundu UBANC! Viņai to vajag.
Bet mēs nevienam nesakām, ka viņai ir Covid.
Mēs cenšamies viņu pasargāt.
Ko mēs sargājam?
Viņai ir Covid. Viņa ir praktiski izslēgta.
Tas viss ved tikai vienā virzienā.
-Eju iekšā. -Labi.
-Kas, pie... -Jā.
-Tu smejies? -Jā, tas ir, lai...
-Sasodīts, tu smejies? Kurš to uztaisīja? -Personāldaļa uzstāja.
-Cikos būs barošana? -Zini, tu ne...
Vai man nosaukt konta numuru?
-Atvaino! Es tikai... Tas ir... -Vienkārši... Atpakaļ!
Atvaino! Tas ir... Tas ir vājprāts. Tas ir neprāts.
Klau!
Tu gribi, lai šovakar izbrīvēju stundu labākajā laikā Aleksai?
Jā. Nauda par Aleksu jau ir iztērēta.
Stella, mēģināsim kaut ko no tā izspiest!
Korij, tu zaudēsi sponsorus, ja UBANC ieliksi Aleksu.
Nav svarīgi, ka tas būs altruistiska iemesla dēļ,
piemēram, lai informētu valsti par Covid.
Labi. Tad tas ies UBA+. Tur nav sponsoru, ko zaudēt.
Tu neuztraucies, ka vari zaudēt abonentus?
Neviens nav abonējis.
Tāpēc es raidīšu, ko gribu. Tas ir Korijs+.
Es abonēju.
-Nu, vienalga. -Kail, mums viens ir.
Reģistrē biržā!
-Jā, ser. -Paldies, Stella.
Lizij?
Lizij!
Lizij, tu nedrīksti te būt.
-Te Čips. -Ak dievs!
-Kāpēc visu laiku domā, ka esmu sieviete? -Ak dievs!
Ak dievs, Čip!
Man ir Covid. Vai tu esi pilnīgi jucis?
Nē, Aleks. Viss kārtībā. Man ir Covid.
-Atvaino! Vajadzēja vispirms piezvanīt. -Ak nē!
Nē, nē.
-Piedod! Ak, piedod! -Nē, nē. Nekas.
Nē, nopietni. Nē, klau!
-Viss ir labi. Man ir labi. -Kā tu jūties? Kā jūties?
-Es nemaz nejūtos tik slikti. -Tiešām?
Nopietni. Varbūt esmu asimptomātisks.
-Es tā ceru. Es ceru. -Jā.
Es zvēru - man sākumā arī tā likās,
bet tad tas vienkārši... Tas notriec gar zemi.
Tas ir tik šausmīgi.
Bet mēs... Mēs palīdzēsim viens otram izturēt.
Jā, tas izklausās pavisam labi.
Man ir arī labas ziņas. Aģentūra grib, lai izej ēterā šovakar.
Tu joko?
-Esmu slima. -Zinu. Tāda jau ir doma.
Ko - lai cilvēki skatītos, kā ciešu?
Savā ziņā, bet bez sadistiskas pieskaņas.
Nē. Zini...
-Es tagad knapi turos. -Nē.
Es knapi... Es knapi turos.
Es saprotu. Bet tieši tāda ir doma.
Tev vajag, uz ko koncentrēties, kā runājām. Šis tas arī ir, Aleks.
Man ir nelabi.
Aleks, es zinu. Bet šis raidījums būs nozīmīgs.
Tas, cerams, parādīs, ka Covid jāuztver nopietni.
Lai viņi censtos to nedabūt. Vai, ja dabūs, palīdzētu to pārciest.
Mēs varam palīdzēt.
Zinu, zinu.
Izklausās pēc sprediķošanas, un man nepatīk pārmērīgs entuziasms.
Tā.
Pataupi kaut ko raidījumam!
-Nav smieklīgi. -Atvaino!
Ak dievs!
Paldies.
Tā. Tā.
Tā.
Tev būs jāizbrauc 14.15, lai 15.00 nozvanītu zvanu biržā.
18.00 tev būs telefonintervija ar Wired.
-Tava mašīna tevi pēc tam savāks... -Ko tu meklē?
...lai aizvestu uz pasākumu MSG. Zvanīja no Denzela biroja.
-Viņš aizmirsis savu mīļo... -Atvainojiet!
Kā varu palīdzēt?
Jūs vakar atcēlāt mūsu tikšanos.
Es runāju ar jūsu asistentu. Viņš bija ļoti rupjš.
-Es tikai teicu... -Nē.
Viņš teica, ka jums tikšanās jāatceļ un man jāatsūta darba fragments.
Es teicu, ka to nevaru,
bet es tomēr gribētu tikties, pirms lidoju atpakaļ uz Itāliju.
Viņš teica: nē, jūs esot pārāk aizņemts. Lai es piezvanu, kad būšu atpakaļ Ņujorkā.
Tā es aizbraucu uz Ņūdžersiju un atgriezos atpakaļ.
Nezinu, ko lai jums saku. Es dodos prom.
-Es atvedu fragmentu. -Šķiet, teicāt, ka jums fragmenta nav.
Jā, tā viņa teica. Viņa teica...
Nē. Es teicu, ka man nav fragmenta, ko es varētu atstāt.
-Man jāpaliek te un jānoskatās ar jums. -Viņam jādodas prom.
Lūdzu! Noskatieties divas minūtes!
-Gribat, lai izsaucu apsardzi? -Aizverieties!
Aleksa Līvija noorganizēja man tikšanos ar izpilddirektoru.
Man šīs tikšanās pat nebija.
Tāpēc tagad gribu, lai noskatāties manu darbu.
Klau, jums tas ir jānoskatās, jo...
jo tas ir ļoti labs.
Es vakar to noskatījos vēlreiz un biju satriekta.
Jūs bijāt satriekta?
Tieši tā.
Un kāpēc jūs to nevarat atstāt?
Es nedrīkstu to izlaist no rokām. Es apsolīju.
Divas minūtes.
Pirms gada Miča Keslera auditorija bija seši miljoni.
Pēdējās divās dzīves nedēļās viņa auditorija bija - viens.
Es negribēju būt šis cilvēks.
Es negribēju nevienu sāpināt.
Es negribēju, lai citi domātu,
ka esmu tāds cilvēks, kurš kādu var sāpināt.
Un nu viena no tām sievietēm ir mirusi - Hanna Šonfelda.
Sveika, Aleks! Kā jūties?
Nu, zini...
slikti.
Man žēl to dzirdēt.
Nekas. Tas ir labāk nekā būt mirušai.
Bet ne tāpēc es zvanu.
Labi.
Es gribēju tev pateikties.
Es lūdzu, lai distancējies no manis, bet to tu noteikti neizdarīji.
Un es vienkārši... Tas man nozīmē ļoti daudz.
Tu nedrīksti tagad uztraukties par to. Tev jādomā, kā izveseļoties.
Kāpēc tu tā izdarīji?
Tāpēc, ka devu tev darbu?
Nē. Nē, Aleks.
Es tā izdarīju, jo tā ir taisnīgi.
Un attiecībām nav jābūt kā darījumam.
Es tā izdarīju, jo esam draudzenes.
Ne labas, bet svarīgas.
Bet nav izslēgts, ka varētu būt arī labas.
Es to gribētu.
Es rīkošos labāk.
Tu esi man par labu, Bredlij.
Beidz, es lieku vilties tāpat kā visi citi.
Ko tu gribi teikt?
Kad es izsēdināju brāli pie rehabilitācijas,
es viņam pateicu, ka vairs ar viņu nesazināšos.
Viņš negribēja iet iekšā, un es teicu: "Ej iekšā, ja gribi!"
Bet es viņu tur atstāju un tagad viņš ir pazudis.
Kur viņš ir?
Aleks, es nezinu. Viņš ir pazudis.
Pirms pāris dienām viņš atgriezās pilsētā,
un es nezinu, kur viņš ir.
Pat nezinu, vai viņš ir dzīvs.
Ak dievs! Man ļoti žēl.
Es neeju sociālajos acīmredzamu iemeslu dēļ, bet tas...
Vai gribi, lai es kaut ko pārtvītoju?
Es par to neesmu ierakstījusi.
Ko?
Es zinu. Zinu. Vienkārši...
Klau, tu tur nebiji, kad... Manam brālim ir...
Manam brālim ir ļoti smags posms, un mana ģimene...
Nu taču, Bredlij! Izbeidz!
Ģimenes ir sajātas.
Zini, kāpēc tās ir sajātas? Tāpēc, ka tās ir pilnas ar cilvēkiem.
Ja gribi no kāda norobežoties,
tad norobežojies, un punkts.
Bet, ja tāda varianta nav, tad...
tev viņi ir jāpieņem.
Domāju - tāpēc tu aizstāvēji mani,
jo tu pieņem mani un manus sūdus.
Neļauj savu dzīvi noteikt kaunam par to, ko par tevi domās citi.
Es zinu. Tev taisnība.
Man vienmēr ir taisnība. Ak dievs!
Beidzot.
Labi, man jāiet. Iztērēju spēkus, uz tevi kliedzot.
Paldies, ka atvēli tam savu enerģiju.
Un paklau - es nepārstāšu tev zvanīt.
Es tiešām par tevi uztraucos.
Paldies.
Mans brālis Hels Džeksons divas dienas ir pazudis.
Pēdējoreiz viņš redzēts kaut kur Ņujorkā.
Ņujorkas policija to zina. Viņi ir informēti.
Bet esmu meklējusi visās slimnīcās
un... vienkārši neesmu spējusi viņu atrast.
Esmu pārmocījusies, cenšoties viņu atrast, un es...
Tas tiešām ir īpaši satraucoši
saistībā ar to, kas tagad pasaulē notiek.
Viņa drošība man tagad ir pats svarīgākais.
Viņš izskatās šādi.
PAZUDIS!!! HELS DŽEKSONS
Ja viņu redzēsiet, vai pateiksiet, ka es viņu mīlu
un gribu, lai viņš atgriežas sveiks un vesels?
Vai varat ar mani sazināties, ja jums ir kāda informācija.
Telefona numurs redzams apakšā.
Vienkārši, lūdzu, paziņojiet man, ja esat viņu redzējuši.
Es...
Viņš tiešām... Viņš tiešām ir labs cilvēks.
Tikai tagad viņam iet grūti, tāpēc man vajag jūsu palīdzību.
Un es tiešām ceru jūs drīz atkal satikt raidījumā The Morning Show.
Un es gribu, lai visi ir drošībā.
Lūdzu! Ikviens.
MIČS KESLERS GĀJA BOJĀ VIENAS MAŠĪNAS AVĀRIJĀ
SEŠAS DIENAS PĒC ŠĪS INTERVIJAS.
FILMAS AUTORE - PAOLA LAMBRUSKĪNI
Tā tiešām ir ļoti laba.
Tā jau es teicu, vai ne?
Teicāt. Apsveicu.
Es tikai gribu darbu.
Dokumentālo filmu, ziņu sižetus. Esmu atvērta.
Es saprotu, bet domāju, ka varētu būt publika šai filmai.
Noteikti ir,
bet, es viņu nenodošu.
Es nedomāju, ka jūs viņu nodotu...
Es viņam apsolīju.
Es būtu varējusi uztaisīt kaut ko tik labu, pirms viņu satiku,
bet neuztaisīju.
Tāpēc man jāpateicas viņam.
-Korij, tev... -Kail, man vajag vēl mirklīti.
Labi, bet tev jābrauc atpakaļ uz Archer Gray.
Ja nebrauksi tagad, nokavēsi uz Medisonskvērgārdenu.
Labi, sapratu. Paldies.
Paklau!
Mičs tur nepateica neko tādu, kas liktu man domāt, ka viņš nebija...
Nu, es pateikšu - nelietis.
Bet varbūt tieši jūsu filmas eksistence
un tas, ko tā ir devusi jums...
ir dzīvs piemineklis cilvēces spējai darīt labu.
Vārdu sakot, viela pārdomām.
Man jāiet.
Mans numurs jums ir.
Mamma mia.
Ak dievs!
Jā!
Vitamīnu kokteilis - te.
-Ak dievs! Lūdzu, Čip! -Atvaino! Ko?
Velns!
Tā.
Ak dievs!
Tā.
Šo nekas neapslēps.
-Straumējam pēc trim. -Velns!
Aleks, būsim dzīvajā pēc trim minūtēm. Aiziet! Izdarām!
-Varam sākt. -Gatavi.
Velns!
-Ko tu gribi teikt - "velns"? Kas? -Paņem šito! Velns!
Nav tik traki. Lūdzu, nesaki, ka neesi gatava to darīt. Lūdzu!
Nē, neesmu, bet vai tad tāda nav galvenā doma?
Kurš to skatīsies, starp citu? Ko es runāju?
Visi skatīsies, kā es mirstu.
Neviens negrib skatīties, kā mirsti. Sēdi! Nē.
Tu nespēj iedomāties, cik daudzi to grib, Čip. Zvēru pie Dieva.
-Viņi saka neiedomājamas lietas. -Pielikšu vadu.
-Rokas ir aukstas. Atvaino! -Man patīk aukstums.
Jā, aukstumu! Cik labi uz brīdi!
-Divas minūtes. -Parādīšu tev tvītus.
-Cilvēki raksta tādas... -Tie cilvēki ir ļauni.
-Mēs par viņiem neuztrauksimies. -Labi.
-Viņi tevi nepazīst. -Nu, arī es ne.
-Velns! Tas nepalīdz. -Nē, tu pazīsti. Un tu viņiem pateiksi.
Zini ko? Tu to vari, ja?
-Apžēliņ! Atslābsti! -Tā. Aiziet!
Ātri pārbaudīsim līmeņus, lūdzu!
Ak dievs!
Es ceru, ka nenomiršu, darot šo.
Skaņas līmenis labs.
Un tu nemirsi. Ne tagad.
Čip, man tiešām ir sajūta, ka ir grūti elpot.
Tie ir tikai nervi. Es saprotu. Būs labi.
Tie nav nervi. Tas ir sūda Covid.
Aleks, tev tagad būs man jāuzticas.
Nolasi to, ko esmu uzrakstījis. Esi tu pati! Tev izdosies.
Pēc minūtes ejam gaisā.
Ei, nē. Nedzer to! Nedzer to mēslu!
Ko, lūdzu? Vai gribi, lai es to izturu?
Jo man vajag palīdzību. Un vārdi "esi tu pati!" nepalīdz.
Te nu viņa ir - Amerikas mīļumiņš.
-Aiziet - mūziku! Galviņa. -Labi, mēs sākam. Mēs sākam. Gatava?
-Ak dievs! -Desmit, deviņi, astoņi, septiņi, seši.
Būs vareni. Četri, trīs...
Ak dievs!
Labr... Esiet sveicināti!
Esmu pieradusi teikt "labrīt", bet tagad nav rīts.
Bet varbūt arī ir tur, kur skatāties jūs.
Tas ir straumēšanas skaistums.
Bet vispār pēdējās pāris dienās laiks man nenozīmē neko.
Vienā brīdī ir divi pēcpusdienā. Nākamajā - jau viens naktī.
Šis man ir tāds... dīvains ceļojums.
Ceļojums, kādā diemžēl daudzi jau ir devušies
vai drīz dosies.
Es šo nepatīkamo vēsti uzzināju vakar,
ka man ir atklāts jaunais koronavīruss.
Es ceru, ka jūs man pievienosieties no droša straumēšanas attāluma,
kad mēs par to parunāsim.
Tev izdodas. Tikai ej pēc scenārija!
Es gribētu teikt, ka nebiju nobijusies, tomēr esmu.
Jau tagad mani simptomi ir mokošāki nekā jebkas, ko esmu pieredzējusi agrāk.
Un es to nesaku... Es tiešām to nesaku, lai jūs baidītu.
Bet, ja tas ir vajadzīgs, lai cilvēki to uztvertu nopietni,
tad es ar prieku jūs nobaidīšu stīvus.
Bet visvairāk es raizējos par to, kam es varētu būt pakļāvusi savus kolēģus.
Tas man sāp vairāk nekā jebkas, ko nodara vīruss.
Tiešām man ir ļoti žēl par to, kā tas ir izvērties.
Bet manai aizstāvībai - un varbūt tas nav svarīgi -
pēc atgriešanās no Itālijas es testējos un rezultāts bija negatīvs.
Bet mums stāsta, ka inkubācijas periods ir līdz 14 dienām,
un es tiešām... Es pat nezinu, vai to dabūju tur.
Es nezinu.
Bet atbildība man tomēr ir jāuzņemas.
Īpaši lielu atvainošanos esmu parādā savam producentam Čārlijam Blekam,
kuram arī ir atklāts Covid.
Bet viņš ir cīnītājs ar stingru mugurkaulu.
Vienu no labākajiem mugurkauliem.
MEDLINA
Velns!
Un es zinu, ka viņš izturēs.
Jūs klausāties 98,6 WLFN -
vienīgo Sinsinati radiostaciju, kas raida tikai mūziku.
Mani sauc Deniss. Es spēlēšu līdz saullēktam.
Tagad - Marks Mallmens.
Sveika, Mija!
Sveiks! Kā iet tavam vectēvam?
Viena no medmāsām ir slima.
-Nezinu, ar ko. -Man žēl to dzirdēt.
Cik ilgi tev vēl...
Dažas dienas. Esmu tikai Ohaio.
Par vakardienu...
Es tiešām negribu par to runāt.
Es tiešām neesmu mierā ar šo situāciju,
bet esmu mierā ar savu lēmumu.
Denjel, es to saprotu.
Bet es gribu parunāt par to, kas nogāja greizi. Tas bija...
Mija, vai varam vienkārši būt draugi un vienreiz nerunāt par darbu?
Kā tu turies?
Denjel, man ir tikai darbs. Man nav, par ko parunāt, ja neskaita darbu.
Bet tas, ka tu esi te, padara to ciešamu, tāpēc...
man tiešām vajag, lai tu atgriezies.
Jā. Tas ir ļoti mīļi
un ļoti muļķīgi,
un es to ļoti novērtēju, bet...
es aizeju.
Es neatgriezīšos.
Tāpēc, ka nevari, vai tāpēc, ka negribi?
Abējādi. Ne šādā situācijā.
Man ir jāsāk veidot pašam savas iespējas.
Citādi es tikai nīkuļoju, gaidot vietu pie viņu galda,
kad varu izveidot pats savu galdu.
Citādi mēs visi tikai nīkuļosim.
Labi, Denjel. Mans piedāvājums ir tāds.
Saprotu, kāpēc pameti Morning Show,
un, ja atgriezīsies, vieglāk nebūs,
jo Morning Show ir iedragāts.
Es to saprotu.
Tajā naktī pirms Breneres fragmenta publiskošanas
es negulēju. Es domāju... Es kalkulēju
un sapratu, ka nav svarīgi, kur melnādainais iet.
Visur būs kaut kāds sviests.
Viss ir sačakarēts, bet tā tas ir.
Un tu varētu aiziet, bet tieši tagad...
Tieši tagad tik daudzi cilvēki iegūtu
no tā, ka tu sēdētu tajā krēslā, ko Aleksa Līvija uzskata par pašsaprotamu.
Tu kā galvenais vadītājs UBA vērtīgākajā ziņu raidījumā nozīmēsi
vairāk, nekā spēj iedomāties.
Neviens man to krēslu nepiedāvā.
Domā, ka citur būs citādi?
Sačakarēts ir visur.
Mēs tagad esam šeit.
Mēs varam censties to mainīt.
Lūdzu, to neatmet!
Rītdien un rītdien, un rītdien.
Rītdiena pienāks - kādudien.
To mēs vēl redzēsim.
Paldies, Mija. Es tev piezvanīšu.
Pag! Gribu, lai piezvana vectēvs.
Ak tā. Labi. Atā!
Atā!
Un paldies, Mija.
Tas man nozīmē ļoti daudz.
Atā!
Pašlaik es jūtos tā...
it kā es vārītos no iekšpuses.
Cenšoties nogalināt šo vīrusu, mans ķermenis nogalinās arī mani pašu.
Un, jo karstāk man kļūst, jo vairāk es jūtos ārpus sava ķermeņa.
Miljons citu simptomu, bet es tos visus neuzskaitīšu.
Un pašlaik zāļu tam nav.
Es piezvanīju savam ārstam, lieliskam ārstam, dr. Vinsentam Bocam,
un viņš man ieteica iegādāties spirometru
un teica: kamēr nav tā, ka es tiešām nevaru paelpot,
man ir jāpaliek mājās un tas jāizcieš.
Tātad, īsi sakot, tā ir elle.
Jā?
Korij, te Glens. Man te konferences zvanā ir Braiens.
Sveiks! Kas par lietu?
Tikko saņēmu ziņu no Austrālijas.
Tomam un Ritai ir Covid.
Velns!
Labi...
Tā, ko darīsim?
Mēs varētu raidīt no citām vietām,
bet cilvēki kļūst tramīgi.
Viņš izsakās maigi. Cilvēki ir pārbijušies.
Iedomājies - Toms Henkss un Rita Vilsone.
Ja to var saķert viņi, neviens nejūtas drošs.
Braien, pasaki, ko tev teica Pīters Bulards.
Viņš teica, ka ne velna viņš nenākšot.
Nupat tika atcelta Jazz un Thunder spēle.
Čoms no Silvera biroja teica, ka viņi tiek slēgti uz nenoteiktu laiku.
Vai rīkot šo pasākumu ir droši?
Es nejūtos komfortabli.
Visi tie cilvēki, kas tur sapulcēsies...
Atcel tos!
Glen, tu uzrakstīsi preses relīzi.
Protams.
Sveicināti! Zinu, ka pāris dienas raidījumā Morning Show neesmu redzēta.
Un mēs cenšamies stāstīt par savu personisko dzīvi, cik vien varam.
Un tagad tas mazais adatainais mēsls...
-Vai drīkstu tā teikt? -Jau pateici.
Tas mazais adatainais mēsls tagad sacenšas ar jums, Amerikas ļaudīm, par to,
kurš mani izslēgs pirmais.
Zināt, uz kuru savu naudu lieku es? Es lieku naudu uz to adataino mēslu, to...
Sūda korona.
Tāpēc, ka tie ir īsti. Tas ir īsts. Tas...
-Sveiks! -Sveika!
Es redzēju tavu ierakstu. Atnācu palīdzēt.
Jā. Vai tev nebija jābūt pasākumā?
Tu nedzirdēji? Atcelts.
Es gatavojos iet tagad.
Es iešu līdzi.
Labi.
Bet tie cilvēku pulki, kas grib, lai manis nebūtu? Tie nav īsti.
Tie cilvēki nav īsti.
Megijas Breneres grāmatu nopirks cik? Kādi...
Nezinu, 30 vai 40 tūkstoši, ja viņai paveiksies.
Bet man ir jādomā,
ka par manu uzvedību būs sašutusi visa pasaule.
Kā tad! Es tam ticu.
Tā, laižam Faučī klipu.
Tas tiešām bija sasodīti labi.
...tagad jūs redzat neierobežotu,
un, lai gan savā ziņā mēs to ierobežojam,
to ieved cilvēki no tās valsts, no kuras ir ieceļojuši.
Velns! Čip!
-...kad izplatīšanās notiks sabiedrībā... -Velns!
...problēma būs daudz lielāka.
Ak dievs!
Čip, man vajag ventilatoru. Es degu.
Pastāstīsiet sīkāk?
Sezonālā gripa, kas mūs piemeklē katru gadu...
Sveiki! Te Čārlijs Bleks.
Sveiks, Čārlij! Te Mārsija no Titanium Health.
Mēs beidzot saņēmām Covid testus.
Vai arī jūs atradāt kur citur?
Nē, neatradu.
Lieliski. Es jūs piereģistrēšu.
Vispār, ziniet, man to nevajag.
Es nesapratu. Vai notestējāties?
Jā. Esmu negatīvs.
Vismaz biju.
Vienalga paldies.
...samazina mirstību līdz apmēram 1 %,
kas nozīmē, ka tas ir desmit reižu nāvējošāks nekā gripa.
Desmit reižu nāvējošāks nekā gripa.
Jā. Dr. Faučī teiktais šķiet precīzs.
Nav patīkami to teikt, bet daudzi cilvēki nomirs.
DR. PEDŽA BJELICA FAUČĪ: "DAUDZI CILVĒKI NOMIRS"
Vai jūs baidāties nomirt?
Vai baidos nomirt no Covid?
Nē, vienkārši nomirt.
Covid, sirdstrieka, medību negadījums - jebkas?
Domāju, ka ir dabiski baidīties no nāves.
Nē. Vai baidāties jūs? Jūs personiski - vai baidāties nomirt?
Es neteiktu, ka baidos. Nē.
Kā infekcijas slimību ārsts esmu iemācījies nāvi pieņemt.
Kas, jūsuprāt, notiek... kad nomirstam?
Vai ticat, ka mēs kaut kā turpināmies?
Medicīniski tas pagaidām nav zināms.
Bet man ir ticība, un es ticu, ka tās nav beigas.
Jā, es nedomāju, ka mēs kaut kur dodamies.
Ja ir ticība, nāvei nevajadzētu šķist biedējošai.
Es domāju: kad nomirstam, tās ir beigas.
Tas ir tik baisi.
Ir baisi raudzīties pretī kam tādam,
ko prāts vispār nespēj aptvert.
Kāda ir sajūta - pat neapzināties, ka neesi?
Bet nevar sajust pat to, jo vienkārši...
nav pilnīgi nekā.
Bet pasaule turpinās.
Es tā nedomāju.
Domāju, ka pasaule beigs pastāvēt, kad nomiršu es.
Zinu, ka visi jau tā domā, ka esmu egocentriska, un jā - esmu.
Vai tur ārā ir kāds, kurš pasauli uztver
kā citādi, nevis no sava ķermeņa iekšienes?
Tālāk par to vajag ticību, lai noticētu pat tam, ka eksistējat jūs, Pedža.
Nu, es tiešām eksistēju, Aleks. To es zinu.
Es nezinu, Pedža.
Es ceru, ka jūs zināt. Tiešām ceru.
Domāju - vienīgais, ko varam, ir rīkoties tā...
it kā mēs ticētu, ka tam ir nozīme.
Izturēties pret cilvēkiem tā, kā gribam, lai izturas pret mums,
un cerēt, ka tas ir svarīgi.
Cerēt, ka kļūdāmies, domājot, ka nākamā eksistences līmeņa nav.
Cerēt, ka spēsim sasniegt apgaismību un izzināt neizzināmo.
Un pārstāt...
baidīties.
Atvainojiet! Es atvainojos. Vai esat redzējuši šo vīrieti?
Esat viņu redzējis? Viņš ir mans brālis.
Ja ieraudzīsiet, vai piezvanīsiet uz norādīto numuru? Paldies.
Vai esat redzējis šo vīrieti?
Korij, es nezinu, ko darīt. Viņa te nav.
Liekas - esmu meklējusi visās šķērsielās, visās ielās. Nezinu, ko iesākt.
-Tu viņu atradīsi. -Es sāku zaudēt cerības.
Nē. Nē.
-Būs labi. Būs labi. -Velns.
-Vienkārši ievelc elpu, lielu... -Ak dievs!
-Lora ir Montānā? Skaidrs, super. -Jā.
-Nuja. -Velns! Varbūt pat labāk, ka viņas te nav.
Viņa...
Viņa domā, ka mana ģimene ir jukusi.
Viņai nepatīk haoss.
Un... es nezinu.
Man viņas tomēr pietrūkst.
Kaut viņa spētu palīdzēt!
Velns, es...
Bredlij, man tev kas jāsaka. Šis gan ir briesmīgs brīdis.
-Man tev kas jāsaka. -Kas?
Tas beidz mani nost. Kaut kas, ko es izdarīju.
Un es jūtos... Es neesmu priecīgs, ka to izdarīju.
Tolaik likās, ka mērķis attaisno līdzekļus,
bet nu, kad sākusies šī pandēmija, viss šķiet... pilnīgi citādi.
Tas viss, kas man likās tiešām svarīgs...
Zini...
Bija lietas, kas man bija jāiegūst vai jācenšas iegūt.
Varbūt esmu radījis miljardu dolāru lielus zaudējumus. Ups!
Tas viss šķiet nebūtiski, un es tikai jūtu, ka man vajag...
Ka man jāizsūdz grēki,
lai mana dvēsele būtu tīra tavā priekšā par to...
-Tev nekas nav man jāsūdz. -Runa ir par tevi.
Es tev uzticos.
Es tevi mīlu.
Tas...
Patiesībā es nezinu, ko tas nozīmē.
Man ir tāda sajūta... Es nespēju to precīzi definēt
vai to nosaukt.
Bet mana intuīcija saka - tā ir...
Es tevi mīlu.
Dari ar to, ko...
Zini ko? Pie velna!
Es gribu, lai tas tiktu ierakstīts laika annālēs.
Es nezinu, kas notiks. Tagad Visums zina, ka esmu to pateicis.
Es tiešām tevi mīlu.
Es tevi mīlu.
Velns!
Sveiki! Te Bredlija.
Labdien! Esmu medmāsa Antiohijas slimnīcā.
Jā, jā.
Man tas nebūtu jādara, bet es redzēju jūsu ierakstu.
Mums ir pacients bez dokumentiem, kurš, manuprāt, ir jūsu brālis.
Jums jābrauc šurp ātri.
-Ak dievs! Jā, paldies. -Kas?
Aiziet! Mums jāiet. Viņi atraduši manu brāli.
Šīs pārraides laikā
mans drudzis ir kļuvis daudz spēcīgāks.
Un zinu, ka ir tādi, kas teiks, ka esmu to pelnījusi.
"Tu to esi pelnījusi, Aleksa Līvija."
Un jums varētu būt taisnība. Nezinu. Droši vien ir.
Bet mana atbilde jums ir: ko jūs gribat pateikt?
Vai to, ka, ja esmu to pelnījusi, tas ļauj jums priecāties par cita sāpēm
un justies morāli paštaisniem?
Un, starp citu, pasaule nav taisnīga. Taisnīgums ir cilvēku izdomāts jēdziens.
Tad kāpēc jums ir tāds viedoklis?
Kāpēc jums par to ir viedoklis?
Tieciet galā ar sevi!
Vai to, ka tieku tā pētīta, izsaucu ar to, ka nostājos sabiedrības priekšā?
Nu, es... Ziniet, es...
Zinu, ka dažiem tas liekas loģiski, bet...
Apžēliņ!
Vienkārši atcerieties...
Es biju maza, tāpat kā visi.
Es spēru savus pirmos soļus, tāpat kā visi.
Man bija pirmā mīlestība, pirmās sirdssāpes.
Tikai es biju tik nekaunīga, ka gribēju būt TV, lai jūs izklaidētu un informētu.
Ko? Kāpēc lai... Cik muļķīgi!
Es neaptvēru, kad to izvēlējos,
ka visvairāk cilvēkus izklaidēs nevis tas,
ko es daru, turklāt labi.
Tas, kur esmu sasniegusi augstāko līmeni.
Es neaptvēru, ka vislabākā izklaide saistībā ar mani
būs dauzīt mani kā tādu pinjatu
un okšķerēt apkārt, uzdodot jautājumus par manu seksa dzīvi.
Ak dievs! Kāpēc es vispār gatavoju ziņas?
Ar ko guļ jūsu drēbnieks?
Vai viņš ir labs puisis?
Vai tam ir nozīme, ja bikses der?
Man pietiek... par sevi atvainoties.
Vai nu iekāpiet Aleksas Līvijas vilcienā, vai palieciet stacijā!
Vai varat, lūdzu, palīdzēt?
-Jā, ko? -Bāc, kas ar to gaidīšanu?
-Nu cik var! -Jā.
Vai būtu tik ilgi jāgaida, ja būtu apdrošināšana?
Es jau teicu, ka tur nav nekādas saistības. Mums trūkst darbinieku.
-Atvainojiet, mums vajag palīdzību. -Tūlīt.
-Es te biju pirmais. -Es saprotu.
Viņai jāatrod brālis.
Ir jauni apmeklēšanas nosacījumi, bet es palīdzēšu, kad būs jūsu kārta.
Šķiet, jūs nesaprotat. Kāds man piezvanīja.
Viņš esot uzņemšanā, bet nezinu, vai tas ir viņš.
Man jāredz, vai tas tiešām ir viņš.
Ir jāgaida. Gaidiet vai ejiet prom - tādi ir varianti.
Ei! Ja manai sievai Covid vēl nebija, tad tagad droši vien ir.
Mēs te gaidām jau mūžību!
-Izsmiekls! -Ser, es līdz jums tikšu...
IEEJA TIKAI PERSONĀLAM
-Atvainojiet! Ko jūs darāt? -Meklēju brāli.
Jūs nedrīkstat te būt. Jums jāiet prom.
-Pasauciet apsardzi! -Hel!
Es nelietoju. Zvēru pie Dieva, Bredlij. Es nelietoju.
Paldies dievam, tev viss kārtībā.
-Kas notika? -Es sakāvos.
Mani piesita.
Esmu tik nikna uz tevi, bet priecājos, ka tev viss kārtībā.
-Lūdzu, piedod! -Es tevi neatstāšu.
Es apsolu.
Es tevi mīlu, B.
Ak, tu, ķēms! Tu mani tā pārbiedēji!
Ak dievs!
APSTIPRINĀTI UN VARBŪTĒJI GADĪJUMI - 600+
IETEKME AUG SASLIMUŠO UN MIRUŠO SKAITS PALIELINĀS
Domāju - esam vienisprātis, ka pasaule ir pārmaiņu priekšā
un dzīve man tagad ir sagādājusi sarežģījumus.
Es raugos sevī un jautāju:
kas es patiesībā gribu būt?
Un tad es ieskatos spogulī
un jautāju, vai es tā tiešām esmu.
Domāju, ka to darīs daudzi cilvēki.
Vismaz to vajadzētu darīt.
Pasaule nekad nebeigs kraut virsū.
Vienmēr būs kaut kādi mēsli.
Bet dzīve ir... Tāda ir dzīve, vai ne?
Un es esmu dzīva.
Vismaz domāju, ka esmu dzīva.
Es tiešām...
Nepārslēdziet!
Un, ziniet, ja jūs šo skatāties un...
Varbūt... Es ceru, ka arī jūs esat dzīvi.
Es tiešām ticu, ka esam vinnējuši kosmiskā loterijā,
jo tagad te vispār esam, vai ne?
Un es ceru, ka mēs tiksim skaidrībā, lai kas tas būtu.
Visus šos gadus jūs man esat nozīmējuši ļoti daudz,
un par to es gribu jums pateikties no visas sirds.
Sargājiet sevi un savu veselo saprātu!
Un...
Uz saredzēšanos!
Tulkojusi Inguna Puķīte